b'\n_START_ARTICLE_\nLipoom\n_START_PARAGRAPH_\nLipoom ehk rasvkasvaja (ladina keeles lipoma) on osadel loomadel (sh inimestel) erinevates kehapiirkondades esineda v\xc3\xb5iv diferentseerunud rasvkoe pehme nahaalune healoomuline kasvaja._NEWLINE_Lipoomide etioloogia pole seni veel selge; arvatakse, et soodumus lipoomide tekkeks on perekondlik.\n_START_SECTION_\nInimestel\n_START_PARAGRAPH_\nInimestel v\xc3\xb5ib harva esineda l\xc3\xbclisambakanali lipoomi. Haruharva v\xc3\xb5ib naistel esineda ka h\xc3\xa4bemelipoomi. Ka s\xc3\xbcdamelipoomi on diagnoositud.\n_START_SECTION_\nS\xc3\xbcmptomid\n_START_PARAGRAPH_\nSuured lipoomid v\xc3\xb5ivad vahel harva s\xc3\xbcmptomeid anda, kui nad pigistavad l\xc3\xa4hedal asuvaid n\xc3\xa4rve, kuid harilikult on lipoomid kas pehme v\xc3\xb5i ka tihke konsistentsiga (n\xc3\xa4puga vajutades) kasvajad (neid saab n\xc3\xa4ppudega naha all liigutada), mis ei p\xc3\xb5hjusta meditsiiniliselt olulisi s\xc3\xbcmptomeid ega seisundeid.'